**Gerb. mokytojau,**

Esate korepetitorius, laisvai samdomas mokytojas ar ketinate tokiu tapti?

Primename, kad korepetitoriai ir laisvai samdomi mokytojai turėtų įregistruoti individualią veiklą[[1]](#footnote-1) arba įsigyti verslo liudijimą[[2]](#footnote-2). Tai padaryti galima paprastai, prisijungus prie [Mano VMI](https://www.vmi.lt/manovmi/lt/ManoVMIep.aspx?authenticated=1), o jei reikia specialisto pagalbos - atvykus į bet kurį valstybinės mokesčių inspekcijos (toliau – VMI) aptarnavimo [padalinį](http://www.vmi.lt/cms/aptarnavimo-skyriai).

Jei veiklą registruosite savarankiškai, Jums padės VMI parengti vedliai. Juose žingsnis po žingsnio paaiškinama kaip įsigyti [verslo liudijimą](https://www.vmi.lt/mokymai/mod/resource/view.php?id=250) ir kaip įregistruoti [individualią veiklą](https://www.vmi.lt/mokymai/mod/resource/view.php?id=379).

Mokytojams aktualią informaciją apie individualios veiklos vykdymą galima rasti leidinyje [čia](https://www.vmi.lt/cms/documents/10174/8274962/KD-8476%2Bleidinys%2Blaisvasis%2Bmokytojas%2B%28treneris%29/9404698a-d6af-472d-84be-ce492c399ad4).

VMI Jūsų patogumui sukūrė ir dar vieną e. paslaugą — virtualų buhalterį i.APS. Tai nemokama supaprastintos buhalterinės apskaitos programa, kuria naudotis gali tiek vykdantys individualią veiklą pagal pažymą, tiek dirbantys su verslo liudijimais. Daugiau informacijos rasite [čia](http://www.vmi.lt/cms/virtualus-buhalteris-i.aps).

Savarankiškai aktualią informaciją galite rasti adresu www.vmi.lt. Pasikonsultuoti su VMI specialistais Jus dominančiais mokesčių klausimais galite telefonu 1882 arba +370 5 260 5060. Telefonu suteikta konsultacija yra lygiavertė rašytinei, nes pokalbiai yra įrašomi ir saugomi 5 metus.

1. Švietimo veikla pagal Ekonominės veiklos rūšių klasifikatorių 2 red. ‒ 85\*\* kodas [↑](#footnote-ref-1)
2. Veiklos rūšis -103 Kvalifikacijos tobulinimo ir papildomo mokymo veikla [↑](#footnote-ref-2)